חוק להסדרת הביטחון בגופים ציבוריים (הוראת שעה) (תיקון), התשע"ט-2018
הצעת חוק ממשלתית, הכנסת ה-20
פורסם: ספר החוקים, חוברת 2766, עמ' 86, 2018-12-27T00:00:00+02:00
החוק קובע, לראשונה כהוראה קבועה,  כי מערך הסייבר הלאומי יהא הגוף המנחה המקצועי לעניין אבטחת מערכות ממוחשבות חיוניות במסגרת זו, מערך הסייבר ינחה את הגופים המנויים בתוספת החמישית לחוק לעניין אבטחת מערכות ממוחשבות חיוניות ואת הגופים המנויים גם בתוספת השנייה גם לעניין אבטחת המידע. בנוסף, וכפועל יוצא מכך קובע החוק כי ראש מערך הסייבר הלאומי או מי שהוא מינה לכך יהיה הקצין המוסמך למנות ממונה ביטחון בגופים המנויים בתוספת החמישית לחוק ולקבוע כללים לכשירותו והכשרתו.
 בנוסף, החוק קובע כהוראה קבועה כי למערך הסייבר הלאומי סמכות להיות הקצין המוסמך לעניין, אבטחת מידע ואבטחת מערכות ממוחשבות חיוניות  וכעת אף לעניין אבטחה פיזית ביחס למערך הסייבר הלאומי עצמו.
בנוסף,  לאור איחוד "מטה הסייבר" עם "הרשות להגנת הסייבר" שונה שמו של הגוף המנחה מ"הרשות הלאומית להגנת הסייבר ל"מערך הסייבר הלאומי".